b'\n_START_ARTICLE_\nWestfaleninhevonen\n_START_SECTION_\nRotu nyky\xc3\xa4\xc3\xa4n\n_START_PARAGRAPH_\nWestfaleninhevonen on atleettinen rotu, joka soveltuu moniin hevosurheilulajeihin. Parhaiten se tunnetaan kuitenkin este- ja kouluratsastusareenoilta sek\xc3\xa4 vaunuhevosena._NEWLINE_Rakenne: Kuiva ja kaunis p\xc3\xa4\xc3\xa4, joka muistuttaa hannoverinhevosen p\xc3\xa4\xc3\xa4t\xc3\xa4. Silm\xc3\xa4t ovat suuret ja ilmeikk\xc3\xa4\xc3\xa4t. Pitk\xc3\xa4 kaula ja viisto, pitk\xc3\xa4 lapa, syv\xc3\xa4 runko, voimakas takaosa ja pitk\xc3\xa4t jalat, joissa isot nivelet. Kaviot ovat kovat. Korkeus on noin 150\xe2\x80\x93168 cm. V\xc3\xa4reist\xc3\xa4 sallitaan yksiv\xc3\xa4riset v\xc3\xa4rit (kaikki paitsi kirjavat)._NEWLINE_Luonteeltaan westfaleninhevonen on hillitty, rauhallinen ja helppo k\xc3\xa4sitell\xc3\xa4, mutta kuitenkin rohkea ja vire\xc3\xa4. Useimpien saksalaisten puoliveristen tavoin rotu on luonteeltaan yst\xc3\xa4v\xc3\xa4llinen ja suhtautuu ihmisiin my\xc3\xb6nteisesti.'